Það var gott hljóð í kjósendum í Breiðagerðisskóla í morgun og allur gangur á því hversu erfitt valið var. Ungur kjósandi sagði skemmtilegt að geta kosið til Alþingis í fyrsta sinn.
Talsverður fjöldi var við Breiðagerðisskóla nú rétt fyrir hádegið sem er einn af ellefu kjörstöðum í Reykjavíkurkjördæmi norður.
Ég var að kjósa. að sjálfsögðu. Maður á að nýta kosningarétt sinn.
Var valið erfitt? Nei, það er nú ekki erfitt hjá mér
Ég er löngu búinn að velja og tek alltaf það sama
ÞAð var ágætlega erfitt í ár, en hafðist, held ég. Tókstu ákvörðunina inni í kjörklefanum? Nei, ég var búinn að ákveða fyrirfram.
Og meðal þeirra sem kusu í Breiðagerðisskóla var Guðmundur Kristinn Þorsteinsson, sem var að kjósa í Alþingiskosningum í fyrsta skiptið:
Það er skemmtilegt að geta kosið í fyrsta skiptið. Var erfitt að gera upp hug sinn? Já, það var það. Það er mikið framboð af flokkum sem eru með svipuð málefni, svipaðir flokkar